તૂટી ગયેલા ડિવાઇડરની ફરિયાદ કરનાર રાજેશ આશરે મિડ-ડે LOCALને જણાવ્યું હતું કે ‘તૂટેલા ડિવાઇડરને કારણે રિક્ષાચાલકો આડેધડ રિક્ષાઓ અહીંથી પસાર કરતા હોવાથી અકસ્માત થવાના બનાવ બનવાની સંભાવના પણ એટલી જ વધી જતી હોય છે. આ બાબતે જ્યારે અહેવાલ પ્રકાશિત થયો એના થોડા સમય બાદ ડિવાઇડરને રિપેર કરીને સરખું કરી દેવામાં આવ્યું હતું. થોડો સમય બધું બરાબર ચાલ્યું, પરંતુ ફરી ડિવાઇડરને વચ્ચેથી તોડી દેવાયું છે અને આ કોણે તોડ્યું એની ખબર પડતી નથી, પરંતુ હા, એને કારણે પ્રશાસનના પૈસાનું તો પાણી જ થઈ રહ્યું છે અને લોકોને ફરીથી એ જ તકલીફો આવીને ઊભી રહી ગઈ છે.’